section_heading: Borba protiv fašizma
paragraph_text: U listopadu 1938., kada Hitler prijeti napadom na Čehoslovačku zbog Sudeta, KPJ poziva dobrovoljce za obranu Čehoslovačke. Tisuće dobrovoljaca javili su se u poslanstvo Čehoslovačke u Beogradu, spremni da se bore na isti način kao u Španjolskoj. Međutim, premijeri Velike Britanije Neville Chamberlain i Francuske Eduard Daladier na konferenciji u Münchenu odobrili su Hitleru aneksiju Sudeta; nadali su se da će Hitlerove osvajačke apetite usmjeriti na istok, protiv SSSR-a. Čehoslovački premijer Edvard Beneš nije imao izbora nego prihvatiti predaju Sudeta.